stanford-oval/wikipedia huggingface dataset:
הוד השרון

כיכר מגדיאל (בקדמת התמונה) ורחוב סוקולוב, היוצא ממנה לכיוון צפון-מערב ומוליך אל כפר סבא, שנות ה-70
כיכר מגדיאל בשנת 2010
האנדרטה לזכר הראשונים במגדיאל
מראה ב"פארק ארבע העונות"
כיכר אלון התבור בצומת ויצמן – שז"ר
פארק עתידים ו"מתחם 200"
בית יד לבנים, לזכר חללי הוד השרון, והספרייה
מרכז לבריאות הנפש שלוותה
הכניסה לאזור התעשייה נווה נאמן
גן מגדיאל
בית הכנסת המרכזי במגדיאל לפני השיפוץ
קניון meex שרונים
פארק הוד השרון
מגדיאל ממעוף הציפור
הוֹד־הַשָּׁרוֹן היא עיר בצפון נפת פתח תקווה, במחוז המרכז בישראל. היא נוסדה כמועצה מקומית ב-1 בדצמבר 1964 עם איחודן של ארבע מושבות שכנות: מגדיאל, רמתיים, הדר ורמת־הדר. בשנת 1990 הוכרזה כעיר.
העיר גובלת בדרום בפתח תקווה, במערב ברמת השרון והרצליה, מצפון-מזרח בכפר סבא. בנוסף, היא גובלת בשישה ממושבי המועצה האזורית דרום השרון מצפון-מערב וממזרח – גני עם, ירקונה, עדנים, רמות השבים, כפר מל"ל, וגבעת ח"ן. גבולה הפיזי מדרום הוא נחל הירקון. שטחה המוניציפלי של העיר כולל שטחים ממערב לכביש 4, אך אזור זה אינו כולל יחידות דיור אלא בית עלמין ושטחים חקלאיים בלבד.
בראשית המאה ה-21 גדלה העיר בקצב מהיר הודות לתנופת בנייה. בניגוד לערים שכנות, הוד השרון עדיין מחזיקה בשטחים פתוחים ובשטחים חקלאיים רבים, שחלקם הופשרו לבנייה.
שם העיר

השם הוד השרון מורכב משני מושגים: "הוד" – מילה נרדפת להדר ולפאר, ו"שרון" – שמו של האזור הגאוגרפי בו ממוקם היישוב.
הופעת המונח 'הוד' במשמעות "הדר" הופיעה בשם היישוב "כפר הדר" (כפר הוד). כאשר אוחדו היישובים כפר הדר, רמתיים ומאוחר יותר גם רמת הדר, נשמר המושג "הדר" בשם המועצה המקומית המאוחדת דאז: "הדר רמתיים".
היסטוריה

הוד השרון הוקמה עם איחודן של ארבע מושבות שכנות: מגדיאל, רמתיים, כפר הדר ורמת הדר, שהפכו לשכונות בעיר. שכונות נוספות בהוד השרון: נווה נאמן, גיל עמל, גני צבי (בעבר נקראה כפר הניצחון), נווה הדר, שכונת הפועלים א' וב', שיכון מזרחי א' וב', גיורא, שיכון עממי.
היסטוריה > ממצאים ארכאולוגיים

בעיר נמצאים מספר אתרים ארכאולוגיים:
בשכונת גיל עמל נמצא אתר אשר השרידים שבו מתוארכים לתקופות הכלקוליתית עד הרומית והביזנטית.
במבואות העיר, במקורות הירקון ליד אפיק נחל הדר, נמצא האתר תל קנה, שבו נמצאו ממצאים הלניסטים, רומיים, ביזנטיים וערביים.
באוגוסט 2012, במהלך חפירות רשות העתיקות לקראת סלילת רחוב בן גמלא, נתגלה בעיר בית בד לייצור שמן זית אשר מתוארך לתקופה הביזנטית-מוסלמית הקדומה (בין המאה ה־6 עד ל־8 לספירה). באתר נמצאו משטח סחיטה לזיתים ומערכת של צינורות, תעלות ובורות, לניקוז השמן. בסמוך נמצאו אבני משקולות שלחצו את שקי הזיתים. לפי גודל האתר, נראה שכמות השמן שהופקה במקום הייתה לשימוש מסחרי ולכן אין מדובר בבית בד פרטי. לדברי עמית ראם, ארכאולוג מחוז מרכז ברשות העתיקות, מערכת בית הבד חצובה לתוך אבני בנייה גדולות במיוחד, אשר שוקעו באדמה, ולפיכך מדובר באתר נדיר יחסית, מכיוון שרוב בתי הבד הוקמו ישירות על סלע. באזור הוד השרון סוג האדמה הוא חמרה, שהיא רכה יחסית, ולפיכך היה צורך להביא למקום אבני גזית ולוחות אבן כבדים, אשר שימשו כבסיס קשיח שעליו הוקם בית הבד.
באמצע 2012 נפתח לציבור על ידי עיריית הוד השרון פארק הרפתקאות וארכאולוגיה ברחוב ששת הימים, הכולל מתחמי משחקים וגן ארכאולוגי שבו פריטי אבן ומתקנים חקלאיים משוחזרים בהם השתמשו תושבי ארץ ישראל בעת העתיקה.
היסטוריה > ארבע המושבות > מגדיאל

מגדיאל הוקמה בי"ב באב תרפ"ד, אוגוסט 1924, כאשר התכנסו בתל אביב 12 המייסדים והחליטו יחדיו להקים יישוב עברי חדש בו יעבדו פועלים עבריים. המייסדים פנו לחברת הכשרת היישוב שם הוחלט לקנות 4,000 דונם באזור הכפר הערבי ביאר עדס. השטח נקנה משיח' השבט הבדואי אבו כישכ ועל הגבעה הקימו את הצריף הראשון. בתחילת דרכה של מגדיאל נבחר לראש הוועד שמואל זקיף. בחג ט"ו בשבט, שנת 1925, חנכו חברי היישוב גם את בית הכנסת הראשון וגם את היישוב עצמו. תחילה הוצע השם "מֶגֶד אל" ולאחר מכן הוצע והתקבל השם "מגדיאל" הנזכר בתנ"ך (ספר בראשית, פרק ל"ו, פסוק מ"ג; ספר דברי הימים א', פרק א', פסוק נ"ד).
היסטוריה > ארבע המושבות > רמתיים

ב-1924 התגבשה בעין גנים קבוצת חלוצים, אנשי העלייה הרביעית, חלקם מהארץ וחלקם מהולנד, לרכישת שטח אדמה משטחי השבט הבדואי, אבו כישכ.
רמתיים הוקמה כמושבה המבוססת על משקי בית פרטיים והסתייעה בתמיכתו של הנדבן ההולנדי האוטאקר. בקיץ 1925 הוקמה המושבה. במהלך שנות הארבעים והחמישים נוספו לה השכונות שכונת פועלים א' 1934, שכונת פועלים ב' (לפני 1948), נווה הדר 1949, שיכון גיורא 1962 ועוד. המושבה רמתיים הייתה המועצה הראשונה שהוכרזה לאחר קום המדינה.
היסטוריה > ארבע המושבות > כפר הדר

בשנת 1927 רכשו חלוצים אדמות שהיו שייכות בעבר לבני השבט הבדואי אבו כישכ. החלוצים היו אנשים בעלי יוזמה פרטית, מהמעמד הבינוני, ששאפו להקים כפר יהודי חקלאי המבוסס על עבודה עברית. פרנסתם המרכזית כללה גידול פרי הדר, לאור זה שהפרדסים התאימו לאדמות השרון, וכן גידול תרנגולות לביצים ולבשר. בתחילת שנות ה-40 הגיעו אל כפר הדר עולים מתימן. אלה התיישבו במקום וזכו לכינוי "שיכון התימנים". מאז, הפך שיכון התימנים לחלק משכונת גני צבי. הדר נשארה כפר עצמאי עד לאיחוד עם רמתיים בשנת 1951.
היסטוריה > ארבע המושבות > רמת הדר

רמת הדר נוסדה בדצמבר 1938 במסגרת חומה ומגדל, על ידי בני העלייה החמישית מגרמניה. הכפר נבנה על גבעה רמה סמוכה לכפר הדר ולרמתיים. ההתיישבות במקום התבססה על משקים קטנים (משקי עזר) עם לול תרנגולות קטן. חברי רמת הדר רכשו ידע וניסיון שתרם להשתכללותה של האגודה החקלאית במקום. רמת הדר שווקה את תנובת המשק לכל יישובי הסביבה באופן עצמאי ללא עזרה מהמוסדות.
בין רמת הדר לשכונת נוה נאמן שכן בית החולים הגריאטרי מגד.
היסטוריה > ארבע המושבות > המדינה שבדרך ומלחמת העצמאות

רכישת אדמות והתיישבות של יהודים בשטחים שהיו בבעלות ערבית ברובם, גרמו להתלקחות בין ערבים ובין יהודים. בשנים הראשונות של הקמת המושבות קמו סכסוכים עם רועי צאן בדואים מהכפר ביאר עדס הקרוב, ונוצר צורך בארגון שמירה על המושבות.
לאחר מלחמת העצמאות סופחו לעיר שטחי הכפרים הערביים ביאר עדס, ואבו כישכ (שתושביו ברחו ממנו אחרי שארגון האצ"ל חטף את מנהיגיהם[דרוש מקור]). הערבים תושבי הכפרים לא הורשו לחזור לאדמתם אחרי המלחמה ואדמות הכפרים הוכרזו אדמות נפקדים.
פרדסים כיסו שטח נרחב מהוד השרון, חלק מהם ניתן לראות עד היום בעיר.
היסטוריה > ארבע המושבות > איחוד המושבות

בנובמבר 1951 התאחדו רמתיים והיישוב הסמוך כפר הדר למועצה מקומית. המועצה המקומית שכונתה בשם "הדר–רמתיים" מנתה כ־8,000 תושבים והשתרעה על שטח של כ־15,500 דונם. ראש המועצה הראשון היה שלום לרנר.
ב־25 באפריל 1963, בעקבות צו של משרד הפנים לאיחוד רשויות קטנות, אוחדה רמת הדר עם 'הדר–רמתיים', שהן רמתיים וכפר הדר המאוחדות. היישוב החדש, שמנה כ-8,400 תושבים, זכה למעמד של מועצה מקומית משותפת ושימר את השם 'הדר–רמתיים'. ראש המועצה הראשון היה בנימין אבן.
ב־1 בדצמבר 1964 התאחדו המועצה המקומית המשותפת הדר–רמתיים (שכללה את שלושת היישובים: רמתיים, כפר הדר ורמת הדר) והמושבה מגדיאל, למועצה מקומית מאוחדת בשם "הוד השרון". בעת האיחוד, ראשי היישובים היו בנימין אבן מהדר–רמתיים, וברוך ליטאי ממגדיאל.
ראש המועצה הנבחר של הוד השרון היה בנימין אבן וברוך ליטאי היה סגנו.
הוד השרון כמועצה מקומית מאוחדת מנתה כ־12,200 תושבים על פני שטח כולל של 22,000 דונם, כמחציתו קרקע המיועדת לעיבוד חקלאי.
היסטוריה > לאחר האיחוד

במאי 1990, ערב יום העצמאות, קיבלה הוד השרון מעמד של עיר. העיר החדשה מנתה כ-26,000 תושבים. ראש העיר הראשון היה עזרא בנימיני.
בשנת 2010 זכתה הוד השרון בפרס דגל היופי מטעם המועצה לישראל יפה.
בפברואר 2017 אושרה הקמת שכונה של כ-2,450 יחידות דיור ושימור אתרים היסטוריים במתחם הנערה אשר מהווה מובלעת של עיריית תל אביב בתוך שטח העיר הוד השרון.
במאי 2020 אושרה הקמת מתחם האגם, המתחם צפוי להיות בגודל של קצת יותר מ-100 דונם בהם יבנו כ-2,500 מ"ר של בתי מלון, כ-18,166 מ"ר למסחר ואף 93,334 מ"ר לתעסוקה וצפויה לקום גם טיילת שתכיל שדרה מסחרית שתתחבר לאגם המלאכותי בפארק הוד השרון. בנוסף לכל אלו יבנו גם שני מגדלים ורשת שבילי אופניים.
לפי מדד החופש העירוני של עמותת "ישראל חופשית", הוד השרון היא "העיר החופשית בישראל" בשנה השנייה ברציפות, עם ציון 80 מתוך 100.
אוכלוסייה

לפי נתוני הלשכה המרכזית לסטטיסטיקה (הלמ"ס) נכון לסוף דצמבר 2024 (אומדן), מתגוררים בהוד השרון 66,264 תושבים, מתוכם 65,125 תושבי ישראל (מקום 31 בדירוג רשויות מקומיות בישראל).  שינוי בגודל האוכלוסייה ‎+1.3% בשנה‏.  אחוז הזכאים לתעודת בגרות מבין תלמידי כיתות י"ב בשנת ה'תשפ"ב (2021-‏2022) היה 89.0%. השכר החודשי הממוצע של שכיר במשך שנת 2021 היה 18,959 ש"ח (ממוצע ארצי: 11,330 ש"ח).
להלן גרף התפתחות האוכלוסייה בהוד השרון:
לפי נתוני הלמ"ס נכון לדצמבר 2010, העיר מדורגת 9 מתוך 10, בדירוג החברתי-כלכלי.
חינוך > בתי ספר יסודיים

"נוה משה" הוא בית ספר השייך לרשת חינוך עצמאית והוא כולל מספר מצומצם של תלמידים, כחמישים.
"בית הספר הדמוקרטי הוד השרון" פועל החל מ-2001 ולומדים בו כ-400 תלמידים.
בית ספר "שילה", שבתחילה נקרא בית ספר מזרחי, שהוא בית ספר דתי והוותיק ביותר במגדיאל.
ממלכתי קהילתי "נווה נאמן"
ממלכתי קהילתי א', שהיה בית הספר הראשון ברמתיים, הוקם בשנת 1934. בשנת 2010 עבר למבנה חדש, והמבנה הקודם הוסב לבית העירייה.
"לפיד"
"יגאל אלון"
"המגן"
"רעות"
"הירוק"
"אורנה פורת"
"בגין"
"רבין"
"תמר" – בית ספר אנתרופוסופי שהוקם בשנת 2009
בית הספר טבע ע"ש יצחק נבון – תל"י – תגבור לימודי יהדות, השם דגש על לימודי יהדות לתלמידים מסורתיים וחילונים. בשנת 2024 הוחלט לסגור את בית הספר.
חינוך > חטיבות ביניים

בהוד השרון יש חמש חטיבות ביניים –
"הראשונים"
"השחר"
"עתידים"
"השקמים"
בית ספר לחינוך "צורים".
כמו כן גם בבית הספר הדמוקרטי פועלות כיתות ז'–ט', ובבית ספר טבע ע"ש יצחק נבון – תל"י לומדים עד כיתה ט', אך נחשב על פי משרד החינוך כבית ספר יסודי.
חינוך > תיכונים

בהוד השרון שישה תיכונים –
"הדרים"
"מוסינזון" – שוכן בכפר הנוער ע"ש ב.צ. מוסינזון ונהנה משירותי העירייה משום שהוא עונה על צורכי העיר.
"רמון" – שוכן בצפון מגדיאל והוסד בתאריך ה-3 בספטמבר 2006, אשר נועד לשרת את תושבי שכונת מתחם "200", מתחם "1200" ואת תושבי גיל עמל. קיימת בעיר מחלוקת האם בנייתו ופתיחתו של בית הספר הייתה צעד נכון, מכיוון שבית הספר מוסינזון יכול היה לקלוט את כל תלמידי מגדיאל[דרוש מקור].
"טכנולוגי השרון"
"תיכון החממה" – הוא תיכון ייחודי המבוסס 'למידה בהכוונה עצמית', של רשת עמל שקולט אליו תלמידים מכל אזור השרון בפיקוח משרד הכלכלה.
"תיכון שקמים" בספטמבר 2021 נפתח תיכון ייחודי מבוסס 'לומד בהכוונה עצמית', בשם "תיכון החממה" של רשת עמל שקולט אליו תלמידים מכל אזור השרון בפיקוח משרד הכלכלה.
בנוסף קיים גם תיכון "תמר" האנתרופוסופי, כהמשך לבית הספר היסודי והחטיבה "תמר".
חינוך > מועצת הנוער העירונית

מזה 20 שנה פועלת בעיר מועצת נוער עירונית[דרוש מקור]. מועצת הנוער היא הגוף הנבחר והמייצג של כלל בני הנוער בעיר. נציגי המועצה נבחרים באופן דמוקרטי בבתי הספר העל יסודיים, תנועות הנוער וגופי הנוער השונים. מועצת הנוער היא גוף א-מפלגתי שפועל כדי לקדם ולהשמיע את דבר הנוער בעיר וכדי לייצגו בפני מקבלי ההחלטות השונים.
חינוך > תנועות נוער

הנוער העובד והלומד, קן "הנשיאים", קן "הציפורים" וקן "רמתיים" ההיסטורי שקיים למעלה מ-80 שנה.
תנועת הצופים, שבט "איתן", לשעבר שלוחתו (שלוחת לביא/בר), שבט "בר" ושבט "געש" צופי הוד השרון.
תנועת בני עקיבא.
תנועת נוע"ם, תנועת הנוער של התנועה המסורתית.
תנועת כנפיים של קרמבו, תנועת נוער לילדים עם ובלי צרכים מיוחדים (הסניף הראשון של התנועה)
ארגון חוגי סיירות של קק"ל
ארגון נוער גאה איגי
ארגון נוער מרצ
למעלה מ-40% מבני הנוער בעיר לוקחים חלק בפעילות תנועות הנוער ותוכניות המנהיגות הצעירה וההדרכה הקיימות בעיר[דרוש מקור].
כמו כן פועלים בעיר גם הקונסרבטוריון העירוני בהנהלת יעל פלוטניארז והתזמורת הסימפונית הבין-דורית בניצוחו של דוד סופר.
לאחרונה הוד השרון לוקחת חלק במקהלת הנוער היהודית הבינלאומית "הזמיר", אשר מאגדת 50 מקהלות מתוכן 10 פועלות בישראל.
ספורט

הפועל הוד השרון בכדורגל – משחקת בליגה ב' דרום א'
מכבי הוד השרון בכדורסל – משחקת בליגה הארצית צפון
מכבי הוד השרון – בכדורעף, זוכת אליפות המדינה וגביע המדינה בעונת 2006/2007
מכבי הוד השרון בסיוף אשר מונה חמישה אלופי ישראל בגילאים השונים
הפועל עירוני הוד השרון – אלופי ישראל בשחייה: מיכל ליברמן, אלון שמי, גל כהן גרומי ונטע גבלן.
תחבורה

דרך רמתיים הרחוב הראשי של הוד השרון היה חלק מכביש החוף הישן, עד לסלילת הקטע של כביש 4 מצומת רעננה למורשה באמצע שנות השישים. ולכן עד אז עברה התנועה לצפון הארץ דרך העיר. בימינו מתבצעת הגישה לעיר דרך מחלף ירקון מדרום או דרך כביש 531 מצפון.
את העיר משרתות שתי תחנות רכבת: הוד השרון – סוקולוב וכפר סבא – נורדאו שנמצאות שתיהן בגבול בין הוד השרון לכפר סבא ונמצאות על מסילת השרון. חברת האוטובוסים העיקרית בעיר היא מטרופולין שמפעילה את שירות האוטובוסים העירוני בעיר, וכן שירות בינעירוני לרחבי השרון וגוש דן: בין היתר לכפר סבא, רעננה, הרצליה, פתח תקווה, רמת גן, ותל אביב. לאפיקים יש קו לראש העין. בשל מיקומה על ציר מרכזי עובר בה שירות בינעירוני של אגד לירושלים, נתניה, חיפה, חדרה, צפון הארץ ואילת.
בעתיד מתוכנן לעבור בעיר קו M1 של רכבת תחתית המקודם על ידי נת"ע ואמור לכלול ארבע תחנות.
ביולי 2022 עיריית הוד השרון הצטרפה למיזם "נעים בסופ"ש", שמפעיל תחבורה ציבורית חינמית לערים במרכז הארץ בסופי השבוע ובחגים.
סמל העיר

סמל העירייה של הוד השרון כולל מספר מאפיינים:
עץ הדר המייצג את היישוב שהתקיים בזכות חקלאות והדרים,
ארבעה תפוזים בצמרת לציון המיקום הגאוגרפי של ארבע המושבות בהוד השרון
גלגל שיניים – לציון התעשייה במקום
שמותיהן של ארבע המושבות שהתאחדו ב-1964 ליישוב חדש ששמו הוד השרון על פי סדר עלייתן לקרקע
ערים תאומות

גרמניה דורסטן, גרמניה
במאי 2022, מועצת העיר אישרה כינון ברית ערים תאומות עם העיירה סקרסדייל שבמדינת ניו יורק, ארצות הברית. נכון לאפריל 2024, מועצת סקרסדייל לא קיבלה החלטה דומה והברית לא יצאה לפועל.
פארק הוד השרון – האגם האקולוגי
פארק הוד השרון – הר הקיימות
ראשי המועצה והעיר > ראשי המועצה

בנימין אבן (1964–1969)
משה ינוביץ' (1969–1978)
שמחה מעוז (1982–1979)
יצחק קדמי (1982–1983)
אליהו שמעוני (1983–1989)
עזרא בנימיני (1989–1990)
ראשי המועצה והעיר > ראשי העיר

עזרא בנימיני (1990–2004)
חי אדיב (2004–2018)
אמיר כוכבי (2018–הווה)
ראשי המועצה והעיר > מגדיאל > מוכתרים

צבי אהרן (1939–1944)
ראשי המועצה והעיר > מגדיאל > ראשי המועצה

שמואל זוכוביצקי-זקיף (1944–1950)
צבי סלוביק-זמיר (1950–1959)
ברוך ליטאי (1959–1964)
ראשי המועצה והעיר > רמתיים > מוכתרים

יוסף קריגר (1929–1930)
טוביה מטוס (1943–1947)
ראשי המועצה והעיר > רמתיים > ראשי המועצה

צבי ציימן (1947–1949)
שלום לרנר (1949–1957)
בנימין אבן (1957–1964)
ראשי המועצה והעיר > כפר הדר > מוכתרים

זאב וילובסקי
ראשי המועצה והעיר > כפר הדר > ראשי המועצה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראשי המועצה והעיר > רמת הדר > מוכתרים

יצחק בוקי
ראשי המועצה והעיר > רמת הדר > ראשי המועצה

יעקב רגנסבורגר (1951–1956)
אשר עץ הדר (1956–1963)
לקריאה נוספת

אריה חשביה: עיר בירוק – סיפורה של הוד השרון, עיריית הוד השרון והוצאת מילוא, תל אביב, 1996, תשנ"ז
ציקלוסירין

| --- | --- |
ציקלוסירין
 
 שמות נוספים:  סרומיצין
 כתיב כימי:  C₃H₆N₂O₂ 
 מספר CAS:  68-41-7
 
ציקלוסירין (באנגלית: Cycloserine) נמכר תחת שם המותג סרומיצין, היא אנטיביוטיקה המשמשת לטיפול בשחפת.באופן ספציפי הוא משמש יחד עם תרופות אחרות נגד שחפת, עבור שחפת פעילה.התרופה ניתנת דרך הפה.
תופעות לוואי שכיחות כוללות תגובות אלרגיות, התקפים, ישנוניות, חוסר יציבות וחוסר תחושה. זה לא מומלץ אצל אנשים עם אי ספיקת כליות, אפילפסיה, דיכאון או אלכוהוליסטים. לא ברור אם השימוש בזמן הריון בטוח לתינוק. ציקלוסירין דומה במבנה לחומצת האמינו ד-אלנין, וגורם להפרעה בהיווצרות דופן התא של החיידק.
ציקלוסירין התגלה בשנת 1954 מסוג של סטרפטומיציס. התרופה כלולה ברשימה של ארגון הבריאות העולמי של תרופות חיוניות, התרופות היעילות ביותר ובטוחות במערכת הבריאות. עלות הסיטונאי בעולם המתפתח הוא כ - 29.70-51.30 דולר לחודש.
שימושים רפואיים > שחפת

לטיפול בשחפת, ציקלוסירין מסווג כתרופה משנית, כלומר השימוש בו נחשב רק אם אחד או יותר מהתרופות הראשוניות לא ניתנים לשימוש. לפיכך, ציקלוסירין מוגבל לשימוש רק נגד מספר רב של עמידות לתרופות ועמידות לתרופות של מ 'שחפת. סיבה נוספת לשימוש מוגבל בתרופה זו היא תופעות הלוואי הנוירולוגיות שהיא גורמת, מכיוון שהיא מסוגלת לחדור למערכת העצבים המרכזית ולגרום לכאבי ראש, נמנום, דיכאון, סחרחורת, בלבול, פרסטיזיה, דיסארטריה, פסיכוזה, עוויתות ורעד (רעידות).
מנת יתר של ציקלוסירין עלולה לגרום פרזיס, התקפים, ו תרדמת, בעוד צריכת אלכוהול עלולה להגביר את הסיכון של התקפים. הטיפול המקביל בפירידוקסין יכול להפחית את ההיארעות של חלק מתופעות הלוואי של מערכת העצבים המרכזית (למשל עוויתות) הנגרמות על ידי ציקלוסירין.
שימושים רפואיים > פסיכיאטרה

בסקירה של "קוקרן" שהתבצעה ב 2015,, לא נמצאה כל עדות לתועלת בהפרעות חרדה. בדיקה נוספת מצאה ראיות ראשוניות לתועלת. עדויות לשימוש בהתמכרות הן מהוססות, אך גם לא ברורות.
מנגנון פעולה

ציקלוסירין עובד כמו אנטיביוטיקה המעכבת את הביו סינתזה של דופן התא בחיידק.כמו אנלוגיה טבעתית של ד- אלנין, ציקלוסירין פועל נגד שני אנזימים מכריעים החשובים בשלבים הציטוסוליים של סינתזת הפפטידוגליקאן: אלנין רסמאז ו ד-אלנין: ד-אלנינן ליגאז. האנזים הראשון הוא אנזים פירידוקסאל תלויי פוספט, הממיר את ל-אלנין לצורת ד-אלנין.
האנזים השני מעורב בהצטרפותם של שניים משאריות ד-אלנין אלה יחד על ידי הקטליזציה של יצירת אדנוזין טרי פוספט תלוי הקשר הדו פפטידי ד-אלנין-ד-אלנין, בין המולקולות ד-אלנין שהתקבלו. אם שני האנזימים האלה מעוכבים, אזי שאריות ד-אלנין לא יכולות להיווצר ואינן יכולות להיות מחוברות יחד. זה מוביל למעשה לעיכוב של סינתזת הפפטידוגליקאן.
תכונות כימיות

תחת תנאים מעט חומציים, ההידרוליזה של ציקלוסירין נותנת הידרוקסילאמין וד-סירין.ניתן לחשוב על גרסה טבעתית של סירין, עם הפסד חמצוני של דיהידרוגן כדי ליצור את הקשר חנקן חמצן.
ציקלוסירין יציב בתנאים בסיסיים, עם היציבות הגדולה ביותר בדרגת חמצון 17.5.
היסטוריה

התרכובת בודדה לראשונה כמעט בו זמנית על ידי שתי קבוצות. עובדים ב"מירק" בודדו את התרכובת, שאותה כינו אוקסמיצין, ממין של סטרפטומיס.אותו צוות הכין את המולקולה באופן סינתטי.עובדים ב"אלי לילי" בודדו את התרכובת מזנים של סטרפטומיאצ'ס אורצ'ידאסוס.
מחקר

יש כמה ראיות ניסיוניות המציעות כי ד-ציקלוסירין עוזרת בלמידה על ידי יצירת קשרים עצביים חזקים.הוא נחקר כסיוע על מנת להקל על טיפול בחשיפה באנשים עם הפרעה פוסט-טראומטית והפרעות חרדהוכן טיפול בסכיזופרניה.
ראו גם

אנטיביוטיקה
שחפת
אי-ספיקת כליות
1931 בקולנוע

| 0 | 1 | 2 | 3 |
| --- | --- | --- | --- |
|  |  | 1931  בקולנוע |  |
< · 1929 · 1930 — 1931 — 1932 · 1933 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1931 ונוגעים לעולם הקולנוע.
סרטים שוברי קופות

| מקום | שם | אולפן | שחקנים |
| --- | --- | --- | --- |
| 1. | פרנקנשטיין | סרטי יוניברסל | בוריס קרלוף |
| 2. | Cimarron | RKO | ריצ'רד דיקס ואיירין דאן |
| 3. | מאטה הארי | MGM | גרטה גרבו |
| 4. | אורות הכרך | יונייטד ארטיסטס | צ'ארלי צ'פלין |
| 5. | נפש חופשייה | MGM | נורמה שירר |
| 6. | דרקולה | סרטי יוניברסל | בלה לוגוסי |
| 7. | Private Lives | MGM | נורמה שירר |
| 8. | No Limit | סרטי פרמאונט | קלרה בואו |
| 9. | אויב המדינה | האחים וורנר | ג'יימס קאגני וג'ין הארלו |
| 10. | The Smiling Lieutenant | פרמאונט | מוריס שבלייה, קלודט קולבר ומרים הופקינס |
פרסי האוסקר

הסרט הטוב ביותר: Cimarron - כ-RKO
השחקן הטוב ביותר: ליונל ברימור - נפש חופשייה
השחקן הטוב ביותר: ואלאס בירי - The Champ
השחקן הטוב ביותר: פרדריק מארץ' - ד"ר ג'קיל ומיסטר הייד
השחקנית הטובה ביותר: מארי דרסלר - Min and Bill
השחקנית הטובה ביותר: הלן הייז - The Sin of Madelon Claudet
הערה: לפני 1933 הפרסים לא חולקו כל שנה, ולכן ניתנו שלושה פרסים לשחקן הטוב ביותר, ושני פרסים לשחקנית הטובה ביותר.
סרטים

אליס בארץ הפלאות - העיבוד הקולי הראשון
אנה כריסטי, בבימויו של ז'ק פיידר ובכיכובה של גרטה גרבו (גרמניה)
אורות הכרך, בבימויו ובכיכובו של צ'ארלי צ'פלין
דרקולה, בבימויו של טוד בראונינג ובכיכבם של בלה לוגוסי ודווייט פריי
גולדי, בכיכובם של ג'ין הארלו וספנסר טרייסי
הקיסר הקטן, בבימויו של מרווין לרוי
M, בבימויו של פריץ לאנג ובכיכובם של פיטר לורה ואוטו ורניק (גרמניה)
מריוס, בבימויו של אלכסנדר קורדה
נולדו

5 בינואר – רוברט דובאל, שחקן ובמאי אמריקאי
14 בינואר – קטרינה ולנטה, שחקנית וזמרת צרפתייה
17 בינואר – ג'יימס ארל ג'ונס, שחקן אמריקאי
6 בפברואר – ריפ טורן, שחקן ובמאי אמריקאי
8 בפברואר – ג'יימס דין, שחקן אמריקאי (נפטר ב-1955)
15 בפברואר – קלייר בלום, שחקנית אנגלייה
24 בפברואר – דומיניק קיינסה, שחקן אמריקאי
22 במרץ – ויליאם שאטנר, שחקן קנדי-יהודי
26 במרץ – לנרד נימוי, שחקן ובמאי אמריקאי (נפטר ב-2015)
28 במאי – קרול בייקר, שחקנית אמריקאית
20 ביוני – אולימפיה דוקאקיס, שחקנית אמריקאית
1 ביולי – לסלי קארון, שחקנית ורקדנית צרפתייה
4 ביולי – סטיבן בויד, שחקן אירי (נפטר ב-1977)
10 בספטמבר – פיליפ בייקר הול, שחקן אמריקאי (נפטר ב-2022)
12 בספטמבר – איאן הולם, שחקן אנגלי (נפטר ב-2020)
17 בספטמבר – אן בנקרופט, שחקנית אמריקאית (נפטרה ב-2005)
21 בספטמבר – לארי הגמן, שחקן ובמאי אמריקאי (נפטר ב-2012)
29 בספטמבר – אניטה אקברג, שחקנית שוודית (נפטרה ב-2015)
30 בספטמבר – אנג'י דיקנסון, שחקנית אמריקאית
6 בנובמבר – מייק ניקולס, במאי אמריקאי יליד גרמניה (נפטר ב-2014)
11 בדצמבר – ריטה מורנו, שחקנית פורטוריקנית
נפטרו

11 במרץ – פרידריך וילהלם מורנאו, במאי גרמני (נולד ב-1888)
ראו גם

1930 בקולנוע
1931
1932 בקולנוע
שנים בקולנוע
סרט קולנוע
1923 בקולנוע

| 0 | 1 | 2 | 3 |
| --- | --- | --- | --- |
|  |  | 1923  בקולנוע |  |
< · 1921 · 1922 — 1923 — 1924 · 1925 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1923 ונוגעים לעולם הקולנוע.
אירועים

4 באפריל - מוקמים אולפני האחים וורנר.
15 באפריל – לי דה פורסט מדגים את שיטת הפונופילם קול בסרט בתיאטרון ריבולי בניו יורק, באמצעות סדרת סרטים מוזיקליים קצרים המציגים מופע וודוויל.
סרטים שוברי קופות

| מקום | שם | אולפן | הכנסות בארצות הברית |
| --- | --- | --- | --- |
| 1 | The Covered Wagon | סרטי פרמאונט | $7,630,000 |
| 2 | עשרת הדיברות | פרמאונט | $4,168,790 |
| 3 | הגיבן מנוטרדאם | סרטי יוניברסל | $1,500,000 |
| 4 | Safety Last! | Pathé Exchange | $1,500,000 |
| 5 | Daddy | Associated First National Pictures |  |
| 6 | Homeward Bound | פרמאונט |  |
| 7 | The Ne'er-Do-Well | פרמאונט |  |
| 8 | The Pilgrim | Associated First National Pictures |  |
| 9 | Scaramouche | סרטי מטרו | $1,000,000 |
| 10 | The White Sister | סרטי מטרו |  |
סרטים נוספים

צלע האדם – בבימויו של ססיל ב. דה-מיל
The Balloonatic – סרט קצר של באסטר קיטון
Black Oxen – בבימויו של פרנק לויד
Cameo Kirby – בבימויו של ג'ון פורד; בכיכובו של ג'ון גילברט
Circus Days – בכיכובו של ג'קי קוגן
סדרות של סרטים קצרים

צ'ארלי צ'פלין (1914–1923)
באסטר קיטון (1917–1941)
לורל והארדי (1921–1943)
Our Gang‏ (1922–1944)
סדרת סרטי אנימציה קצרים

פליקס החתול (1919–1936)
קוקו הליצן (1919–1934)
משלי איזופוס (1921–1934)
ארץ הפלאות של אליס (1923)
The Red Head Comedies
נולדו

19 בינואר – ג'ין סטייפלטון, שחקנית (נפטרה ב-2013)
29 בינואר – פאדי צ'ייבסקי, סופר (נפטר ב-1981)
12 בפברואר – פרנקו זפירלי, במאי
21 בפברואר – לולה פלורס, שחקנית (נפטרה ב-1995)
28 בפברואר – צ'ארלס דרנינג, שחקן אמריקאי (נפטרה ב-2012)
7 במאי – אן בקסטר, שחקנית (נפטרה ב-1985)
26 במאי – רוי דוטריס, שחקן בריטי (נפטר ב-2017)
3 באוגוסט – ג'ין הייגן, שחקנית (נפטרה ב-1977)
15 באוגוסט – רוז מארי, שחקנית וזמרת אמריקאית (נפטרה ב-2017)
29 באוגוסט – ריצ'רד אטנבורו, שחקן ובמאי אנגלי (נפטר ב-2014)
4 באוקטובר – צ'רלטון הסטון, שחקן אמריקאי (נפטר ב-2008)
5 באוקטובר – גליניס ג'ונס, שחקנית בריטית
28 בנובמבר – גלוריה גראהם, שחקנית אמריקאית (נפטרה ב-1981)
11 בדצמבר – בטסי בלייר, שחקנית אמריקאית (נפטרה ב-2009)
נפטרו

26 במרץ – שרה ברנאר, שחקנית צרפתייה (נולדה ב-1844)
30 בנובמבר – מרתה מנספילד, שחקנית אמריקאית (נולדה ב-1899)
ראו גם

1922 בקולנוע
1923
1924 בקולנוע
שנים בקולנוע
סרט קולנוע
הערות שוליים

↑  The Covered Wagon (1923 film), , website of The Internet Movie Database
↑  Shepherd, David J. (2010). The Bible on Silent Film: Spectacle, Story and Scripture in the Early Cinema. Cambridge University Press. p. 276.
↑  rentals in US and Canada - see Variety list of box office champions for 1923
| שנים בקולנוע |
| --- | --- | --- |
| המאה ה-19 | 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
1922 בקולנוע

| 0 | 1 | 2 | 3 |
| --- | --- | --- | --- |
|  |  | 1922  בקולנוע |  |
< · 1920 · 1921 — 1922 — 1923 · 1924 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1922 ונוגעים לעולם הקולנוע.
אירועים

11 ביוני – הקרנת בכורה בארצות הברית של "נאנוק איש הצפון" של רוברט פלאהרטי, סרט תיעודי באורך מלא הראשון שזכה להצלחה מסחרית.
26 בנובמבר – הקרנת הבכורה של הסרט "The Toll of the Sea" בכיכובם של אנה מיי וונג וקנת' הרלן. הסרט הראשון שיצא לאקרנים בשיטת טכניקולור. הסרט "The Gulf Between" השתמש בשיטה לפני כן אבל לא הופץ לקהל הרחב.